मुंबई वालों के लिए अच्छी खबर, घट गए CNG और PNG के दाम, जानें नई कीमत | Zee Business Hindi
CNG and PNG price : प्राकृतिक गैस के दाम घटने के बाद सीएनजी और पीएनजी कीमतों में यह कटौती की गई है. दिल्ली-एनसीआर में भी सीएनजी और पीएनजी की कीमतों में शुक्रवार को कीमतों में कटौती की गई थी.
घरेलू उत्पादन में दी गई छूट के कारण आम लोगों को गैस के दामों में कमी का फायदा होगा.(रॉयटर्स)
महानगर गैस लिमिटेड (MGL) ने मुंबई (Mumbai) क्षेत्र में कंप्रेस्ड नेचुरल गैस (CNG) और घरेलू पाइप्ड नेचुरल गैस (PNG) की कीमतों में 4-5 अप्रैल की आधी रात से कटौती करने का फैसला किया है. यह जानकारी शनिवार को एक अधिकारी ने दी. पीटीआई की खबर के मुताबिक, सीएनजी की कीमत में दो रुपये प्रति किलोग्राम और पीएनजी की कीमत में एक रुपये प्रति किलोग्राम की कमी होगी. सरकार द्वारा प्राकृतिक गैसों (Natural Gas) के घरेलू उत्पादन में दी गई छूट के कारण आम लोगों को गैस के दामों में कमी का फायदा होगा.
नई दरों के लागू होने के साथ मुंबई में सीएनजी की कीमतें 47.95 रुपये प्रति किलोग्राम और स्लैब-1 में 29.60 रुपये प्रति किलोग्राम मिलेगी. वहीं पीएनजी के लिए कीमत स्लैब-2 में 35.20 रुपये प्रति किलोग्राम होगी. एमजीएल द्वारा पेश की गई नई कीमतों के साथ अब सीएनजी के प्रयोग से क्रमश: पेट्रोल (Petrol) और डीजल (Diesel) की तुलना में लगभग 55 प्रतिशत और 28 प्रतिशत की बचत होगी.
(जी बिजनेस)
इससे पहले, दिल्ली-एनसीआर में भी सीएनजी और पीएनजी की कीमतों में शुक्रवार को कीमतों में कटौती की गई थी. दिल्ली से सटे नोएडा, ग्रेटर नोएडा और गाजियाबाद (Noida, Greater Noida, Ghaziabad) में इसके दाम में 3.60 रुपये की कटौती की गई थी. सीएनजी (CNG) और पीएनजी (PNG) के दाम में सात प्रतिशत तक की कटौती की गई.
प्राकृतिक गैस के दाम घटने के बाद सीएनजी और पीएनजी कीमतों में यह कटौती की गई है. राष्ट्रीय राजधानी और इसके आसपास के इलाकों में सीएनजी की खुदरा बिक्री करने वाली कंपनी इंद्रप्रस्थ गैस लिमिटेड (IGL) के मुताबिक, दिल्ली में सीएनजी का दाम 3.20 रुपये घटाकर 42 रुपये किलो कर दिया गया है.
इसके साथ ही इन इलाकों में सीएनजी का दाम 47.75 रुपये किलो रह जायेगा. इससे पहले यह दाम 51.35 रुपये प्रति पर था. ताजा कटौती सात प्रतिशत की है. इंद्रप्रस्थ गैस ने यह भी घोषणा की गई है कि दिल्ली में घरेलू पाइप गैस (पीएनजी) का दाम 1.55 रुपये घटकर 28.55 रुपये प्रति घनमीटर रह गया है.
CNG PNG Mumbai